Griežė - Vikipedija

# Griežė

### Straipsnis iš Vikipedijos, laisvosios enciklopedijos.

Griežė
[[Image:|270px]]
Artimiausias miestas |
Savivaldybė | Mažeikių rajonas
Seniūnija | Židikų seniūnija
Gyventojų skaičius | 5 (2001 m.)

Griežė - kaimas Mažeikių rajone, 3 km į šiaurės vakarus nuo Leckavos, prie pat Lietuvos sienos su Latvija. Yra piliakalnis, išlikė evangelikų reformatų bažnyčios, dvaro griuvėsiai, buvo perkėla ties Ventos ir Vadaksties santaka. Yra karjeras.

## [taisyti] Istorija

Griežės evangelikų reformatų bažnyčios griuvėsiai, 2006 m.
Ventos ir Vadaksties upių santaka ties Grieže. Čia eina Lietuvos ir Latvijos [1] valstybinė siena. Išlikę poliai. Čia buvo perkėla
Griežės dvaro griuvėsiai
Griežės karjeras

- 1253 m. balandžio 5 d Griežė (Griese) minima pietinių Kuršo žemių padalijimo tarp Kuršo vyskupo ir Kryžiuočių ordino akte. Ji priklausiusi Keklio žemei.
- 1264 m. Griežės pilį puolė Livonijos ordino magistro Konrado Manderno puspenkto šimto raitų vyrų kariuomenė, kuri šią tvirtovæ sudegino iki pamatų.
- 1595 m. Raseinių žemės teismo knygoje minimas Griežės miestelis.
- 1596 m. Griežė atiteko Dovydui Burbai.
- 1598 m. Dovydas Burba Griežę perdavė Lietuvos didžiojo kunigaikščio Telšių dvaro laikytojui Vilhelmui Fridrichui Taubei.
- XVII a. pradžioje ji atiteko Melchiorui Bilevičiui.
- Nuo 1625 m. Griežėje atsirado evangelikų reformatų bažnyčia.
- 1690 m. inventoriuje Griežės miestelyje nurodyta 15 tuščių sklypų.
- 1708 m. inventoriuje Griežės miestelyje surašytos 8 kiemų gyventojų pavardės.
- Per XVIII a. pradžioje vykusį Šiaurės karą ir 1709-1711 m. badą bei marą Griežės miestelis visai sunyko.
- 1820 m. Tirkšlių bažnyčios vizitacijoje Griežėje nurodyti 3 katalikų kiemai (13 gyventojų).
- 1902 m. kaime nurodyti 56, o dvare - 35 gyventojai, veikė kalvė.
- 1906 m. spalio mėn. streikavo Griežės dvaro darbininkai.
- XX a. pradžioje ties Grieže veikė du keltai per Ventą ir Vadakstį.
- 1923 m. Griežės kaime surašyta 119, buvo 15 ūkių, dvare - 79 gyventojai ir 3 ūkiai.
- 1944 m. spalio 9 d. Griežę užėmė raudonarmiečiai.
- 1994 m. šiame kaime bebuvo likusi viena sodyba.

Rodomas puslapis "http://lt.wikipedia.org../../../g/r/i/Grie%C5%BE%C4%97.html"

Kategorija: Mažeikių rajono gyvenvietės

##### Views

- Straipsnis
- Aptarimas
- Dabartinė versija

##### Paieška